**Informare privind protecția avertizorilor în interes public**

Persoana responsabilă

Domnul Dragila Bogdan Lucian, consilier în cadrul Compartimentului Juridic, a fost desemnată prin Dispoziția directorului nr 563/30.05.2025 , ca persoană responsabilă pentru implementarea procedurii de protecție a avertizorilor în interes public la nivelul Centrului Judetean pentru Conservarea si Promovarea Culturii Traditionale Ilfov conform Legii nr. 361/2022.

Cine poate fi avertizor?

Un avertizor în interes public este o persoană fizică ce raportează sau divulgă public informații referitoare la încălcări ale legii, obținute în context profesional.

Persoanele care pot efectua raportări includ orice personal contractual, angajat al Centrului Judetean pentru Conservarea si Promovarea Culturii Traditionale Ilfov.

De asemenea, foștii angajați ai instituției pot face raportări.

Orice persoană poate raporta, cu condiția ca încălcarea legii să se fi produs într-un context profesional, cum ar fi un angajat, colaborator, stagiar, candidat la interviu sau asociat.

Cum se raportează încălcările legii?

Raportările trebuie făcute prin canalele interne, respectând structura formularului-anexă. Metodele de raportare sunt:

În scris, pe hârtie: Raportarea se depune într-o cutie specială, încuiată permanent, aflată la parterul instituției într-un loc discret, fără supraveghere video.

În format electronic: Prin e-mail, la adresa sesizari@culturailfov.ro/ integritate.antimita@culturailfov.ro , la care are acces doar persoana desemnată.

Telefonic: Prin comunicare cu persoana desemnată la numărul 0724054544 , conversația fiind transcrisă complet și exact.

Față în față: Prin întâlnire directă cu persoana desemnată, la cererea avertizorului.

Ce se înțelege prin "încălcări ale legii"?

Se referă la acțiuni sau inacțiuni care încalcă dispozițiile legale în toate domeniile de activitate ale Centrului Judetean pentru Conservarea si Promovarea Culturii Traditionale Ilfov.

Exemple de domenii includ achizițiile publice, protecția vieții private și a datelor cu caracter personal.

Lista domeniilor nu este limitativă. Orice faptă sau suspiciune rezonabilă de încălcare a legii poate fi raportată.

Ce trebuie să cuprindă raportarea?

Raportarea trebuie să includă cel puțin următoarele:

Numele și prenumele avertizorului.

Datele de contact.

Contextul profesional în care au fost obținute informațiile.

Persoana vizată, dacă este cunoscută.

Descrierea faptei.

Probele în susținerea raportării, dacă este cazul.

Data și semnătura.

Notă: O raportare anonimă va fi examinată și soluționată dacă oferă indicii referitoare la încălcări ale legii.

Consecințele unei raportări nereale

Raportarea de informații false, știind că sunt nereale, constituie o contravenție și se sancționează cu o amendă de la 2.500 lei la 30.000 lei, dacă fapta nu constituie o infracțiune.

Diferențe între raportarea anonimă și nominală

O raportare nominală poate fi îmbunătățită prin comunicări ulterioare cu persoana desemnată.

Persoanele care raportează anonim nu beneficiază de protecție și exonerare conform Legii nr. 361/2022.

Un avertizor anonim nu poate fi informat despre înregistrarea raportării, progresul acesteia sau soluționare.

Clasarea raportării interne

O raportare poate fi clasată în următoarele situații:

Dacă nu conține elementele necesare, iar avertizorul a eșuat să o completeze în termenul de 15 zile.

Dacă este o raportare anonimă fără suficiente informații, iar avertizorul nu o completează în termen de 15 zile.

Dacă o persoană depune mai multe raportări cu același obiect, acestea vor fi conexate, iar avertizorul va primi o singură informare.

Dacă raportarea conține o încălcare minoră care nu necesită acțiuni suplimentare.

Soluția de clasare se comunică avertizorului, indicând temeiul legal.